|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****културу, јавно информисање****и односе с верским заједницама**Булевар Михајла Пупина 16, 21000 Нови СадТ: +381 21 487 4271; 487 4274mediji.psinf@gmail.com [www.kultura.vojvodina.gov.rs](http://www.kultura.vojvodina.gov.rs) |
|  | БРОЈ: 137-404-89/2019-04 | ДАТУМ: 2. септембар 2019. године |

 На основу члана 15. Покрајинске скупштинске одлуке о покрајинској управи („Сл. лист АПВ", бр. 37/2014, 54/2014 – други пропис, 37/2016 и 29/2017), Покрајинске скупштинске одлуке о установљавању награде Аутономне покрајине Војводине и покрајинских признања (,,Сл. Лист АП Војводине'', бр. 54/2018), члана 3. Покрајинске уредбе о поступку за доделу Награде Аутономне покрајине Војводине ,,Михајло Пупин'' (,,Сл. Лист АП Војводине'', бр. 6/2019), а због отежаног прикупљања потребне документације предлагача награде током летње сезоне, Комисија за доделу награде Аутономне покрајине Војводине и покрајинских признања продужава рок за Јавни позив

за подношење предлога за доделу Награде Аутономне покрајине Војводине ,,Михајло Пупин'' за 15 дана, те упућује измењен

**ЈАВНИ ПОЗИВ**

**за подношење предлога за доделу Награде Аутономне покрајине Војводине**

**,,Михајло Пупин''**

Комисија за доделу награде Аутономне покрајине Војводине и покрајинских признања упућује јавни позив свим заинтересованим правним и физичким лицима да поднесу предлог за доделу Награде Аутономне покрајине Војводине ,,Михајло Пупин'', која се додељује 25. новембра 2019. године, као највише признање физичком лицу за дугогодишњи рад, лично залагање и изузетне резултате у свим областима стваралаштва, чиме је дат трајан допринос развоју Аутономне покрајине Војводине.

Право предлагања кандидата за доделу Награде Аутономне покрајине Војводине ,,Михајло Пупин'' имају правна и физичка лица.

 Право на Награду Аутономне покрајине Војводине ,,Михајло Пупин'' може бити физичко лице за дугогодишњи рад, лично залагање и изузетне резултате у свим областима стваралаштва, чиме је дат трајан допринос развоју Аутономне покрајине Војводине.

                Предлог се доставља у писаној форми са образложењем, подацима о кандидату и резултатима његовог рада чиме је дат трајан допринос развоју Аутономне покрајине Војводине.

 Уз предлог, доставља се и одговарајућа документација, која се после одлучивања о додели покрајинског признања не враћа предлагачу.

 Одлуку о додели Награде Аутономне покрајине Војводине ,,Михајло Пупин'', доноси Комисија за доделу награде Аутономне покрајине Војводине и покрајинских признања.

Подносиоци предлога обавезно достављају следећу ПОТРЕБНУ ДОКУМЕНТАЦИЈУ:

 1. формулар – предлог за доделу Награде Аутономне покрајине Војводине ,,Михајло Пупин''- преузима се са сајта **[www.kultura.vojvodina.gov.rs](http://www.kultura.vojvodina.gov.rs)**

 2. доказ за дугогодишњи рад, лично залагање и изузетне резултате у свим областима стваралаштва, чиме је дат трајан допринос развоју Аутономне покрајине Војводине;

            3.   професионална биографија

            4.   фотокопије НАЈЗНАЧАЈНИЈИХ награда и признања.

Рок и начин достављања предлога: Рок за подношење предлога за доделу Награде Аутономне покрајине Војводине ,,Михајло Пупин'' траје **до 15. септембра 2019. године**. Предлози се достављају поштом препоручено са назнаком **„Јавни позив за подношење предлога за доделу Награде Аутономне покрајине Војводине ,,Михајло Пупин'',** Покрајински секретаријат за културу, јавно информисање о односе с верским заједницама, Булевар Михајла Пупина 16, 21000 Нови Сад.

Награда Аутономне покрајине Војводине ,,Михајло Пупин'' додељује се 25. новембра 2019. године.

            Награда Аутономне покрајине Војводине ,,Михајло Пупин'' додељује се у виду дипломе, уметничког предмета и у новчаном нето износу од 200.000,00 динара са припадајућим порезима и доприносима.

Додатне информације могу се добити у Покрајинском секретаријату за културу, јавно информисање о односе с верским заједницама преко телефона 021/487-4438, или путем електронске поште: dragan.traparic@vojvodina.gov.rs

**ПРЕДСЕДНИК КОМИСИЈЕ**

 **др Ненад Крстић, с.р.**